Poytaxt aeroportida fohishalikka yuborilayotgan o`zbek qizlari guruhi ushlab qolindi (video)

Poytaxt halqaro aeroportida Turkiyaning Istambul shahriga fohishalikka olib ketilayotgan ayollar jinoiy guruhi to`xtatib qolindi.
Ma`lum bo`lishicha, 2018 yilning anvar oiyda Turkiya davlatiga ishlashga ketgan Munira ismli ayol u erda ko`plab qiyinchilarga uchrab, fohishalik bilan shug`ullanishga majbur etiladi.
Biroz ishlab, oson pul topa boshlagach, u Namangan viloyatidagi tanishlari va singlisiga xuddi o`zi kabi ishlashga rozi bo`lgan qizlarni Turkiyaga yuborishni aytadi.Bu uchun Namangan viloyati Norin tumanida yashovchi tanishi chet elda ishlashni xohlovchi qizlarga taklif berishi kerak edi. Ayollar guruhi o`z tarkibiga shu tariqa 5 nafar qizni yig`adi. Ularning ichida turmush qo`rmagan va oilalilari ham bor edi. Uchrashuvlar davomida ayollardan fuqarolik pasportidan surat olinib, Turkiyaga yuboriladi.
Avvaliga, guruhga yig`ilgan xotin-qizlarga Turkiyada uy yumushlarini bajarish ishi va`da berilgan edi. Keyinchalik ular u erda fohishalik qilishini eshitgach, maqsadidan qaytadilar. 
Lekin ularga bu taklifni bergan ayol ularning har biriga alohida chipta rasmiylashtirilganini va sarflangan pulni to`lab berishlarini aytadi. Oz fursatda bir necha yuz AQSh dollari miqdoridagi mablag`ni topib berishga imkoni bo`lmagan qizlar ketishga rozi bo`ladi. 
Namangandan yo`lga chiqgan bir guruh ayollar Toshkentga etib keladi. To`g`ridan-to`g`ri Turkiyaga uchish uchun viza tizimi sababli imkon bo`lmaganligi bois, qizlarni avval Qozog`istonning Olmota shahriga, u erdan Istanbulga uchishlari rejalashtirildi. 
Biroq bu harakatlarni kuzatib turgan huquq-tartibot organlari xodimlari mazkur guruhni uchib ketishiga yo`l qo`ymaydi.
Ayni vaqtda tergov harakatlari olib borilmoqda.
Mazkur holat yuzasidan "O‘zbekiston24" telekanali ijodkorlari tomonidan tayyorlangan lavhani e`tiboringizga havola etamiz.